CELEX: 32004R2044
Language: sl
Date: 2004-11-29 00:00:00
Title: Uredba Komisije (ES) št. 2044/2004 z dne 29. novembra 2004 o določitvi koeficienta prilagoditve za referenčno količino vsakega tradicionalnega dobavitelja v okviru tarifnih kvot A/B in C za uvoz banan v letu 2004

30.11.2004   
            
            
               SL
            
            
               Uradni list Evropske unije
            
            
               L 354/15
            
         
      UREDBA KOMISIJE (ES) št. 2044/2004
   z dne 29. novembra 2004
   o določitvi koeficienta prilagoditve za referenčno količino vsakega tradicionalnega dobavitelja v okviru tarifnih kvot A/B in C za uvoz banan v letu 2004
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 404/93 z dne 13. februarja 1993 o skupni ureditvi trga za banane (1), in zlasti člena 20,
   ob upoštevanju Uredbe Komisije (ES) št. 896/2001 z dne 7. maja 2001 o podrobnih pravilih izvajanja Uredbe Sveta (EGS) št. 404/93 o režimu uvoza banan v Skupnost (2), in zlasti člena 5(3),
   ob upoštevanju naslednjega:
   
               (1)
            
            
               Člen 4 (1) Uredbe Komisije (ES) št. 896/2001 z dne 7. maja 2001 o podrobnih pravilih izvajanja Uredbe Sveta (EGS) št. 404/93 o režimu uvoza banan v Skupnost, določa podrobna pravila za izračun referenčnih količin glede režimov uvoza banan v Skupnost za tradicionalne dobavitelje A/B in C za leto 2004 in 2005 na osnovi uporabe uvoznih dovoljenj za te dobavitelje v referenčnem letu.
            
         
               (2)
            
            
               V skladu s poročili držav članic iz člena 5(2) Uredbe (ES) št. 896/2001, je določena vsota referenčnih količin za leto 2004, 2 197 147,342 ton za tradicionalne dobavitelje A/B in 630 713,105 ton za tradicionalne dobavitelje C.
            
         
               (3)
            
            
               Vkljub členu 5 (3) Uredbe (ES) št. 896/2001, Uredbe Komisije (ES) št. 2036/2003 (3) z dne 19. novembra 2003 ni začasno določila faktorje prilagoditve za uporabo referenčnih količin tradicionalnih dobaviteljev tarifnih kvot A/B in C za leto 2004, v skladu z možnostjo sprejetja primernih ukrepov pri obvladovanju izjemne težke situacije in ob upoštevanju nezaključenih pravnih postopkov.
            
         
               (4)
            
            
               Končne količine za leto 2004 so 5 731,658 ton in 5 642,248 ton so razpoložljive količine tarifnih kvot za A/B in C. V skladu s členom 5(3) omenjene Uredbe je priporočljivo določiti koeficient prilagoditve, ki se uporabi za vsako referenčno količino dobaviteljev pri vsaki od obeh tarifnih kvot A/B in C tradicionalnih dobaviteljev.
            
         
               (5)
            
            
               Priporočljivo je predpisati za uvozna dovoljenja znesek razpoložljivih količin.
            
         
               (6)
            
            
               Predpisi te uredbe stopijo v veljavo takoj, za takojšnjo izdajo uvoznih dovoljenj.
            
         
               (7)
            
            
               Ukrepi, predvideni s to uredbo, so v skladu z mnenjem Upravljalnega odbora za banane.
            
         SPREJELA NASLEDNJO UREDBO:
   Člen 1
   V okviru tarifnih kvot A/B in C, opredeljenih v členu 18 Uredbe (EGS) št. 404/93, je koeficient prilagoditve, ki je predviden v členu 5(3) Uredbe (ES) št. 896/2001, za leto 2004 določen takole:
   
               —
            
            
               za vsakega tradicionalnega dobavitelja A/B: 1,00261
            
         
               —
            
            
               za vsakega tradicionalnega dobavitelja C: 1,00894.
            
         Pristojni organi držav članic obvestijo zadevne dobavitelje o spremenjenih referenčnih količinah v skladu s tem členom najkasneje do 3. decembra 2004.
   Člen 2
   Dobavitelji lahko vložijo zahtevek za uvozno dovoljenje dne 7. in 8. decembra 2004.
   Za sprejetje zahtevka, mora biti zahtevek za uvozno dovoljenje vložen s strani tradicionalnih dobaviteljev v količini, ki ne presega razlike med referenčno količino, opredeljeno v skladu s členom 1, in skupnih količin v skladu z uvoznimi dovoljenji odobrenimi za leto 2004.
   Pristojni organi izdajo uvozna dovoljenja v najkrajšem času.
   Člen 3
   Uredba (ES) št. 2036/2003 se razveljavi.
   Člen 4
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. novembra 2004
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 47, 25.2.1993, str. 1. Uredba, kakor je nazadnje spremenjena s pristopnim dokumentom iz leta 2003.
   
      (2)  UL L 126, 8.5.2001, str. 6. Uredba, kakor je nazadnje spremenjena z Uredbo (ES) št. 838/2004 (UL L 127, 29.4.2004. str. 52).
   
      (3)  UL L 302, 20.11.2003, str. 7.